Unsplash .td_uid_2_61d301be634f0_rand.td-a-rec-img{text-align:left}.td_uid_2_61d301be634f0_rand.td-a-rec-img img{margin:0 auto 0 0} Matul l-2021 daħal numru ta' kliem ġdid fuq fommna li probabbli ma tantx użajnihom fil-passat imma matul is-sena jaf xbajna minnhom. Dawn huma 10 kelmiet li ddefinixxew l-2021 skont Kelma Kelma. Ħaqalanaqas Din il-kelma allegatament intużat mill-Ministru għat-Trasport Ian Borg waqt il-programm Pjazza u minkejja li l-istoriku Dr Simon Mercieca qal li dan kien biss qed jitlob, Borg qal li ma kellux l-ebda intenzjoni li jidgħi jew jitlob. Aqra aktar: Filmat: Il-Ministru kien qed jitlob mhux jidgħi – Simon Mercieca Ivvaċċinat Din is-sena beda l-proċess twil ta' tlaqqim u jaf tant smajna fuq il-vaċċin, li nħolqot il-kelma "ivvaċċinat" biex nirreferu għal dan. L-ewwel anzjana Maltija li ħadet il-vaċċin: Filmat: L-ewwel anzjana tirċievi l-vaċċin kontra l-Covid-19 Poddata Bħala mezz ta' xandir, il-poddata kibret fil-popolarità fl-2021 u anke f'Malta stess kien hemm Jon Mallia li jmexxi waħda mill-aktar poddati famużi f'Malta. Jon Mallia fuq il-programm ta' Andrew Azzopardi: Jitħajjar joħroġ għall-politika Jon Mallia? Ġaħan Il-karattru tant magħruf fil-folklor Malti reġa' deher din is-sena hekk kif allegatament intużat mill-Ministru għall-Ġustizzja Edward Zammit Lewis f'chat fuq WhatsApp ma' Yorgen Fenech biex jirreferi għall-membri Laburisti. Aqra aktar: "Hekk irid il-Laburist ġaħan, min jaqdih" – Edward Zammit Lewis Delta Minkejja li hija parti mill-alfabett Grieg, Delta kienet fuq moħħ kulħadd hekk kif dan il-varjant hedded li l-każijiet tal-Covid-19 se jkomplu jiżdiedu. Madanakollu, din il-kelma naqset fl-użu hekk kif varjant ieħor, l-Omicron,mill-alfabett Grieg wassal għal żieda qawwija ta' każijiet. Il-wasla tal-Omicron f'Malta: Ikkonfermati l-ewwel każijiet tal-Omicron; madwar 6,000 fi kwarantina Top il-full Dan it-terminu jaf jintuża l-aktar miż-żgħażagħ li jġeddu u jimmanipulaw il-lingwa bħalma ġara fil-passat. Top il-full tfisser meta xi ħaġa tkun vera tajba jew ta' suċċess. Booster Mill-vaċċin għall-booster hekk kif Malta bdiet tlaqqam lill-popolazzjoni bil-booster minħabba li jkun għadda ftit żmien mit-teħid tal-vaċċin. It-teħid tal-booster: Id-doża tal-booster se tiżdied fuq iċ-ċertifikat tal-vaċċin Fakkalla Bħala parti minn logħba fuq it-televiżjoni, persuni kellhom jaqtgħu anagramma minn 'fallakka' imma bil-paniku, mistieden wieħed qal fakkalla u bi żball ħoloq meme ġdida li sabet ruħha fuq il-midja soċjali u fuq il-flokkijiet. Metro F'Ottubru, il-Gvern ħabbar li f'20 sena, Malta se jkollha sistema ta' metro lesta u moderna biex forsi tittaffa l-problema tat-traffiku fil-pajjiż. Aqra aktar fuq il-metro: Il-proposta studjata dwar metro tiswa €6.25 biljun Prosit, Ministru Aktar terminu milli kelma imma din jaf użajtha biex tittanta lill-persuni li jkun mill-ewwel li jifirħu lill-Ministri meta jħabbru xi proġett. X'kienu l-aktar kliem li ntuża fl-2020? Koronut u vempilli fost l-10 kelmiet li ntużaw l-iktar fl-2020 .td_uid_3_61d301be639dd_rand.td-a-rec-img{text-align:left}.td_uid_3_61d301be639dd_rand.td-a-rec-img img{margin:0 auto 0 0}